Αρχαιολογικό Μουσείο Αλέας Τεγέας

Το **Αρχαιολογικό Μουσείο Αλέας της Τεγέας** είναι ένα μικρό πέτρινο μουσείο στην Τεγέα Αρκαδίας, χτισμένο το 1908.

## Ιστορικό
Το μουσείο αποτελεί δωρεά του Μητροπολίτη Νείλου Σμυρνιωτόπουλου και του Ιδρύματος Στασινόπουλου. Το 1990 έγινε απόπειρα κλοπής εκθεμάτων από το μουσείο και το 1992 έγινε νέα επιτυχημένη αυτή τη φορά διάρρηξη στο Αρχαιολογικό Μουσείο Τεγέας. Μεταξύ άλλων εκλάπη η περίφημη κεφαλή του Τηλέφου, έργο του γλύπτη Σκόπα. Κάποια από τα κλαπέντα εκθέματα εντοπίστηκαν τα επόμενα έτη και επιστράφηκαν στο μουσείο. Το 2014 επαναλειτούργησε, αφού είχε προηγηθεί μια περίοδος κτηριακής ανακαίνισης με χρηματοδότηση της Ευρωπαϊκής Ένωσης. 

## Πληροφορίες
Στις αίθουσες χρησιμοποιούνται σύγχρονες μέθοδοι παρουσίασης των εκθεμάτων και της ιστορίας της αρχαίας Τεγέας και του ιερού της Αθηνάς Αλέας (π.χ. διαδραστικοί πίνακες, ειδική πρόνοια για άτομα με ειδικές ανάγκες, πινακίδες σε γραφή Braiile, χρήση video wall, καλά δομημένη αφήγηση). Το Αρχαιολογικό Μουσείο Αλέας της Τεγέας απέσπασε ειδικό έπαινο κατά το διαγωνισμό για την ανάδειξη του Ευρωπαϊκού Μουσείου της χρονιάς, που έγινε το 2016 στην Tolosa και στο San Sebastian της Ισπανίας.

## Eκθέματα
Το Αρχαιολογικό Μουσείο συγκαταλέγεται στα σπουδαιότερα περιφερειακά μουσεία κι αυτό γιατί συγκεντρώνει μεγάλη βεντάλια έργων του σπουδαίου παριανού γλύπτη Σκόπα. Κατά κύριο λόγο τα εκθέματα προέρχονται από το χώρο της Αλέας Αθηνάς. Τα εκθέματα εκτίθενται σε 4 αίθουσες. Επίσης, υπάρχει και στον αύλειο χώρο του μουσείου ένας αριθμός εκθεμάτων, που αφορούν σε επιγραφές και επιτύμβιες στήλες.  

Στην αίθουσα των θρόνων υπάρχουν θρόνοι και κορμοί αγαλμάτων καθώς και αντίγραφο από την σπουδαία κεφαλή της Υγείας, μιας και το πρωτότυπο φιλοξενείται στο Εθνικό Αρχαιολογικό Μουσείο. Αξίζει να σημειωθεί πως αυτό το υπέροχο δείγμα κλασικής γλυπτικής χρησιμοποιείται από τις σχολές Καλών Τεχνών παγκοσμίως ως πρότυπο αρμονίας και κάλλους.

Υπάρχει επίσης μια γιγαντιαίων διαστάσεων κεφαλή του Ασκληπιού, του Μεγάλου Ιατρού, ανάγλυφο του Πανός, σκηνές από ήρωες και ημίθεους, καθώς και αντικείμενα καθημερινής χρήσης από την αρχαιότητα.

## Φωτοθήκη

Αρχείο:Base of semicolumn of the Temple of Athena Alea, Archaeological Museum of Tegea (2017).jpg|Βάση στήλης από το Ναό της Αθηνάς Αλέας
Αρχείο:Epikranitis blocks (2) of the Temple of Athena Alea, Archaeological Museum of Tegea (2017).jpg|Τμήματα επικρανίτιδας 
Αρχείο:Epikranitis blocks of the Temple of Athena Alea, Archaeological Museum of Tegea (2017).jpg|Τμήματα επικρανίτιδας
Αρχείο:Sima or gutter, Archaeological Museum of Tegea (2017, exhibit 1306).jpg|Σήμα ή υδρορροή
Αρχείο:Gorgoneion from Alea, Archaeological Museum of Tegea (2017, exhibit 1311).jpg|Γοργόνειο από την Αλέα
Αρχείο:Head of Asclepios (House at Stadio), Archaeological Museum of Tegea (2017, exhibit 1277).jpg|Κεφαλή Ασκληπιού 
Αρχείο:Head of Asclepios (Roman period), Archaeological Museum of Tegea (2017, exhibit 24).jpg|Κεφαλή Ασκληπιού 
Αρχείο:Head of Asclepios (undated), Archaeological Museum of Tegea (2017, exhibit 25).jpg|Κεφαλή Ασκληπιού 
Αρχείο:Inscribed stele with a sacred law, Archaeological Museum of Tegea (2017, exhibit 1261 alpha).jpg|Έγγραφη στήλη με ιερό νόμο
Αρχείο:Relief with a lion, Archaeological Museum of Tegea (2017, exhibit 4).jpg|Ανάγλυφο με λέοντα
Αρχείο:Relief with an attacking lion, Archaeological Museum of Tegea (2017, exhibit 1).jpg|Ανάγλυφο με επιτιθέμενο λέοντα
Αρχείο:Relief with Dionysos, Heracles and possibly Artemis, Archaeological Museum of Tegea (2017, exhibit 47).jpg|Ανάγλυφο με τους Διόνυσο, Ηρακλή και πιθανώς την Άρτεμις
Αρχείο:Sarcophagus fragment of Achilles and Hector, Archaeological Museum of Tegea (2017, exhibit 3).jpg|Θράυσμα σαρκοφάγου, απεικόνιση Αχχιλέα και Έκτορα
Αρχείο:Statue of Nike (Akroterion), Temple of Athena Alea, Archaeological Museum of Tegea (2017, exhibit 59).jpg|Άγαλμα της Νίκης (Ακρωτήριον)
Αρχείο:Supplication of Priam (Troy), Archaeological Museum of Tegea (2017, exhibit 144).jpg|Ικεσία του Πριάμου
Αρχείο:Mould for the production of a prototype of a helmet crest, Archaeological Museum of Tegea (2017, exhibit 151).jpg|Καλούπι για λοφίο κράνους
Αρχείο:Bronze pendants, Archaeological Museum of Tegea (2017).jpg|Μπρούντζινα μενταγιόν
Αρχείο:Seated bull bronze pendant, Archaeological Museum of Tegea (2017, exhibit 7).jpg|Μπρούντζινο μενταγιόν με καθήμενο ταύρο


## Δείτε επίσης
* Αρχαίος Ναός Αλέας Αθηνάς
* Αθηνά Αλέα

## Παραπομπές


## Πηγές
*Ιστοσελίδα traveltripolis, Δήμου Τρίπολης 

## Εξωτερικοί σύνδεσμοι
* Η ιστοσελίδα του μουσείου

Αλεα Τεγεας